Tuis - laerskoollaurus
Wat maak ons
Laerskool Laurus is ’n skool wat ’n unieke omgewing vir uitnemende opvoeding aan leerders bied. ’n Omgewing waarbinne leerders kan groei en voorberei vir ’n toekoms waarin hulle hulself nie net kan handhaaf nie, maar ook ’n daadwerklike verskil kan maak. Laerskool Laurus is daartoe verbind om hierdie omgewing aan elke leerder te bied:
’n Ruimte waar elke kind kan floreer.
’n Ontspanne en praktiese leerervaring.
Stimulerende leermateriaal en individuele aandag.
Lees meer oor ons oortuigings
Ons glo dat elke leerder die unieke geleentheid tot individuele aandag en kwaliteit onderrig verdien.
Kyk na ons foto van die week
Graad 2 Uitstappie.
Ons skool is die beste keuse vir jou kind.
Onderrigaktiwiteite is gebaseer op basiese vaardighede van lees, skryf en teken. Leerders word deurgaans blootgestel aan vaardigheids-ontwikkeling, waardes en dissipline. Dit alles geskied in ’n rustige onderrig- en leeromgewing.
Ons leerders leer die waarde van sorgsaamheid en omgee deur verskillende kleinvee te versorg. Diere voorsien ’n sosiale en emosionele ondersteuningstelsel wat die kind gerusstel, sy selfbeeld verbeter en dit vir die kind makliker maak om homself uit te druk.
Laerskool Laurus is ’n skool waar kinders nog spontaan kind kan wees sonder die oormatige druk om te moet presteer ter wille van prestasie.
Ons spog met ’n span toegewyde en liefdevolle opvoeders wat regtig bereid is om die spreekwoordelike “ekstra myl” vir die leerlinge te loop.
Kontak ons per e-pos of skakel ons vir registrasie inligting.